Абу ЖахӀл

Абу ЖахӀл Ӏамр ибн ХӀиша́м ибн аль-МугӀийрат аль-Махзу́ми аль-Къураший (; ) — иза Кинанат тайпанах болчу къурайшин элех цхьаъ а, Мухьаммад пайхамаран ﷺ мостагӀех уггар луьраниг а ву.

 Дахар дӀайаздар 
Иза ву: Ӏамр ибн ХӀишам ибн аль-МугӀийрат ибн ӀабдуллахӀ ибн Ӏумар аль-Къураший. Иза Бану Махзум тайпанах схьаваьлла ву.
Цуьнан бакъ цӀе Ӏамр йа Абул-Хьакам () йу. Вон амалш йолу дела, вон хӀуманаш долу дера, къинхетам а оьзда воцу дера, цунна цӀе тиллина «Абу ЖахӀл» (цахааран да) аьлла. Абу ЖахӀла йийра дуьххьарлера бусалба зуда Сумайят. Пайхамар вен гӀерташ, дуккха а цунна зуламдина цо. Абу Суфьянан къепал кӀелхьара йаккхархьама, цо шен эскарца бусалбанашна дуьхьал тӀом бира, Бадран гӀу йоллучохь. Оцу тӀам тӀехь вийра Абу ЖахӀл. МостагӀех хьулвелла Къаф лам тӀехь Оркам цӀе йолчу шен асхьабан хӀусамехь хилла Мухьаммад пайхамар . Цигахь иза, сийсазвеш, лаза а веш, цунна дов дина Абу ДжаьхӀала. Иза хиина Мухьаммадан девешина Хьамзатна , талла ваханчуьра цӀа вогӀуш. Гулбеллачу нахана йуккъехь ша диначух дозалла деш, иза дӀа дуьйцуш лаьтташ Абу ЖахӀл а волуш, озийна Ӏад а долуш веана тӀе хӀоьттина Хьамзат. ТӀекхоччушехь цо коьртах тоьхна Абу ДжаьхӀлана, йоккха чов а йеш. Орцах хьаьдда Абу ДжаьхӀилан гергарнаш. «Виталаш иза, — аьлла кхеравеллачу Абу ДжаьхӀила, — Хьамзат кӀад ван а дагахь. Ша бакъ долуш, вон лазийна цуьнан вешин кӀант». Ткъа иза ша даран бахьана, Мухьаммада дин хийцар ду, аьлла цо. Хьамзат ша а ца хилла цу хенахь имане веана. Амма шен вешин кӀант лазорна кийра йоьссинчу оьгӀазлонна, кхетамо ца динарг деш, дог хийцина Хьамзатан.
 Билгалдахарш 

Категори:Мухьаммад пайхамаран мостагӀий
Категори:Къурайш